हिन्दी के हिमालय ;-हिन्दी के हिमालय स्तभ में हिन्दी के जिन रचनाकारों का शताब्दी वर्ष है उनको याद किया है। बाबा नागार्जुन को माधव हाड़ा सत्यनारायण ओमेंद्र ओमप्रकाश वाल्मीकि और केदारनाथ अग्रवाल ने याद किया है। बाबा की यात्राएं ही उनका जीवन थी वे अपने बेटे से कहते हैं ‘जब भी बीमार पड़ंू तो किसी नगर के लिए टिकिट लेकर टेªन में बैठा देना,स्वस्थ हो जाऊंगा‘ यह बाबा की ललक है वर्ना बीमार होने पर यात्राएं कौन करेगा यहां तो यात्राएं स्थगित होती है। बाबा की यह यायावरी ही उनको कहां-कहां ले गयी। सत्यनारायण कहते है कि वह ऐसे फकीर है जो सबकी खैर मांगते हमसफर थे। बाबा आभिजात्य को हर कदम पर चुनौती देते हैं। यह उनका स्वभाव था। बाबा की हरिजन गाथा के आलोक में वाल्मीकि जी ने बाबा की काव्य द्रष्टि पर विचार किया है। बाबा की इस कविता में दलितों को मनु पुत्र कहा है। दलित साहित्य मनु स्मृति को ही सारे शोषण की जड़ मानता है और बाबासाब ने उसे जलाया भी इसी कारण था। फिर दलित चेतना प्रतिहिंसा की चेतना नहीं है। वहां तो बुद्ध की करुणा है। वहीं केदार जी बाबा को मित्र भाव से याद करते हैं और अपने नगर आने और अपने को जन मन का सजग चितेरा कहने की खुशी जाहिर करते हैं।